CELEX: 32019D0301
Language: ro
Date: 2019-02-12 00:00:00
Title: Decizia (UE) 2019/301 a Consiliului din 12 februarie 2019 privind încheierea, în numele Uniunii și al statelor membre, a Protocolului la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Croația la Uniunea Europeană

22.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 51/1
               
            
         DECIZIA (UE) 2019/301 A CONSILIULUI
         din 12 februarie 2019
         privind încheierea, în numele Uniunii și al statelor membre, a Protocolului la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Croația la Uniunea Europeană
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolele 207 și 209, coroborate cu articolul 218 alineatul (6) litera (a),
         având în vedere Actul de aderare a Croației, în special articolul 6 alineatul (2),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:
         
                     (1)
                  
                  
                     În conformitate cu Decizia (UE) 2018/385 a Consiliului (2), la 6 februarie 2018 s-a semnat, sub rezerva încheierii sale la o dată ulterioară, Protocolul la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Croația la Uniunea Europeană (denumit în continuare „protocolul”).
                  
               
                     (2)
                  
                  
                     În ceea ce privește chestiunile care intră în sfera de competență a Comunității Europene a Energiei Atomice, încheierea protocolului face obiectul unei proceduri separate.
                  
               
                     (3)
                  
                  
                     Protocolul ar trebui aprobat în numele Uniunii și al statelor membre,
                  
               ADOPTĂ PREZENTA DECIZIE:
         
            Articolul 1
            Se aprobă, în numele Uniunii Europene și al statelor membre, Protocolul la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Croația la Uniunea Europeană (3).
         
         
            Articolul 2
            Președintele Consiliului efectuează, în numele Uniunii și al statelor membre, notificarea prevăzută la articolul 4 alineatul (1) din protocol (4).
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 12 februarie 2019.
            
               
                  Pentru Consiliu
               
               
                  Președintele
               
               E.O. TEODOROVICI
            
         
         
            (1)  Aprobarea din 15 ianuarie 2019 (nepublicată încă în Jurnalul Oficial).
         
            (2)  Decizia (UE) 2018/385 a Consiliului din 16 octombrie 2017 privind semnarea, în numele Uniunii și al statelor membre și aplicarea cu titlu provizoriu a Protocolului la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Kârgâzstan, pe de altă parte, pentru a ține seama de aderarea Republicii Croația la Uniunea Europeană (JO L 69, 13.3.2018, p. 1).
         
            (3)  Textul protocolului a fost publicat în JO L 69 din 13 martie 2018 împreună cu decizia privind semnarea.
         
            (4)  Data intrării în vigoare a protocolului va fi publicată în Jurnalul Oficial al Uniunii Europene de către Secretariatul General al Consiliului.